Evenimentul rutier a avut loc marți dimineața.
Potrivit Centrului Infotrafic din cadrul IGPR, accidentul a fost consemnat în zona localității Albiș.
În microbuzul școlar se aflau 15 elevi, potrivit sursei citate.
În urma impactului, șoferul unui autovehicul a suferit leziuni, fiind conștient și evaluat medical la fața locului.
Traficul rutier este oprit pe ambele sensuri, pentru a permite intervenția echipajelor specializate.
În GALERIA FOTO următoare, imagini de la accidentul rutier de marți, din județul Covasna:
››› Vezi galeria foto ‹‹‹Poliția: Microbuzul cu elevi era oprit când a fost lovit de două vehicule
"Din verificările polițiștilor a rezultat că un bărbat de 53 de ani, în timp ce conducea o autoutilitara pe DN11, din direcția Reci spre Târgu Secuiesc, la intersecția cu DC 12, kilometrul 45 + 280m., a efectuat viraj la stânga fără sa acorde prioritate unei autoutilitare care se deplasa dinspre Târgu Secuiesc spre Reci, condusă de un bărbat de 39 de ani, și a intrat in coliziune cu aceasta.
În urma impactului, ambele autoutilitare au ricoșat într-un microbuz de transport școlar, ce se afla pe DC 12, oprit la indicatorul STOP, în care se aflau 14 elevi", transmite IPJ Covasna.
Sursa citată precizează că niciunul dintre ocupanții vehiculelor implicate in coliziune nu a necesitat transport la spital.
Cei trei șoferi au fost testați cu aparatul alcooltest, iar rezultatele au infirmat prezența alcoolului în aerul expirat.
Polițiștii au reținut permisul șoferului de 53 de ani, care nu a acordat prioritate la efectuarea virajului la stânga.
Ulterior, traficul a fost reluat pe ambele sensuri.